पाकिस्तान के क़बायली इलाक़े ख़ैबर एजेंसी में शुक्रवार, 27 मार्च, 2009 को एक मस्जिद पर हुए आत्मघाती हमले में 50 से अधिक लोग मारे गए थे। ये हमला जुमे की नमाज़ के वक़्त हुआ था। हमला ख़ैबर एजेंसी में जमरूद तहसील से लगभग पांच किलोमीटर दूर बगयाड़ी में हुआ था। हमले में 70 से अधिक लोगों के घायल होने की ख़बर है। हताहतों में मस्जिद के पास की एक सुरक्षा चौकी पर तैनात पुलिसकर्मी भी शामिल थे।

आत्मघाती हमला इतना भीष्ण था कि पूरी मस्जिद ध्वस्त हो गई। हमलावर ने मस्जिद में नमाज़ियों के बीच अपने आप को धमाके से उड़ा दिया। आत्मघाती हमलावर पहले ही से मस्जिद में मौजूद थे।

भारी मात्रा में विस्‍फोटक से भरा एक वाहन मस्जिद से जा टकराया और उसके बाद एक जोरदार धमाका हुआ। जिस समय यह विस्‍फोट हुआ उस समय मस्जिद में करीब 250 से 300 लोग वहां मौजूद थें.इस हमले में करीब 100 से ज्यादा लोगों के घायल होने की खबर है। ये मस्जिद दो मंजिला थी। हमले के वक्त लोग जुम्मे की नमाज अदा कर रहे थे।

पाकिस्‍तान के प्रधानमंत्री यूसुफ रजा गिलानी और राष्‍ट्रपति आसिफ अली जरदारी ने कड़ी निंदा की है। इस विस्‍फोट के बाद पेशावर के सभी अस्‍पतालों में इमरजेंसी की घोषणा कर दी गई थी।
ड्रोन हमला
पेशावर धमाके
खैबर मस्जिद बम धमाका
रावलपिंडी बम धमाका